OKRESNÁ PROKURATÚRA PREŠOV 
Masarykova 16, 080 97 Prešov	

Číslo: 3 Pv 393/11/7707	Prešov 17.05.2016 
EEČ: 2-58-180-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 
Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
maloletý
ktorý je trestne stíhaný pre trestný čin:
- Prečin Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov  

sa v skúšobnej dobe, určenej uznesením prokurátora Okresnej prokuratúry Prešov zo dňa 14.1.2014 spisová značka 3 Pv 393/11/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

- dňa 31.07.2013, v ranných hodinách, v čase okolo 06.40 hod., v katastrálnom území obce XXXXX, okres XXXXX, po vzájomnej dohode s obv. XXXXX, nar.: XXXXX, vošli do chaty bez popisného čísla nachádzajúceho sa pod Rímskokatolíckym kostolom svätého Joachima a svätej Anny a to tak, že obv. XXXXX päsťou pravej ruky rozbil sklenenú výplň okna, potom ruku vopchal cez otvor dnu a kľučkou z vnútra otvoril okno, kde z chaty odcudzili zváračku Parkside, zelenej farby, výrobného čísla 587712658, uhlovú flexibrúsku nezistenej značky, červenej farby, bez výrobného čísla, uhlovú flexibrúsku zn. Protool, čiernej farby, výrobného čísla 5698874, ručnú frézu červenej farby výrobného čísla 197A4558, teplovzdušnú pištoľ nezisteného čísla a výrobného čísla, akumulátorovú vŕtačku zn. Bosch, výrobného čísla 569882, elektrickú okružnú pílu zn. Exol Premium, výrobného čísla 65877, 10 metrový predlžovací kábel oranžovej  farby, vŕtačku modrej farby nezisteného výrobného čísla, visiaci zámok a jednu fľašu alkoholu zn. Vodka o objeme  1 liter v celkovej hodnote 570,- €, čím takto svojím konaním spôsobil majiteľovi chaty XXXXX škodu poškodením zariadenia vo výške 30,- €. 

Uznesením prokurátora Okresnej prokuratúry Prešov zo dňa 14.1.2014, spisová značka 3 Pv 393/11/7707, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	24 mesiacov
 
Odôvodnenie:

Poverený príslušník Okresného riaditeľstva policajného zboru, Obvodného oddelenia vo Veľkom Šariši (ďalej len „policajt“), uznesením sp. zn. ORP-1070/VS-PO-2011 z 31.07.2013, podľa § 206 ods. 1 Trestného poriadku vzniesol ml. XXXXX obvinenie pre skutok z 31.07.2013, kvalifikovaný podľa §§ 20 k 212 ods. 2 písm. a) Trestného zákona a iné ako prečin krádeže spolupáchateľstvom podľa §§ 20 k 212 ods. 2 písm. a) Trestného zákona a iné, ktorí spáchali obvinení tak
- dňa 31.07.2013, v ranných hodinách, v čase okolo 06.40 hod., v katastrálnom území obce XXXXX, okres XXXXX, po vzájomnej dohode s obv. XXXXX, nar.: XXXXX, vošli do chaty bez popisného čísla nachádzajúceho sa pod Rímskokatolíckym kostolom svätého Joachima a svätej Anny a to tak, že obv. XXXXX päsťou pravej ruky rozbil sklenenú výplň okna, potom ruku vopchal cez otvor dnu a kľučkou z vnútra otvoril okno, kde z chaty odcudzili zváračku Parkside, zelenej farby, výrobného čísla 587712658, uhlovú flexibrúsku nezistenej značky, červenej farby, bez výrobného čísla, uhlovú flexibrúsku zn. Protool, čiernej farby, výrobného čísla 5698874, ručnú frézu červenej farby výrobného čísla 197A4558, teplovzdušnú pištoľ nezisteného čísla a výrobného čísla, akumulátorovú vŕtačku zn. Bosch, výrobného čísla 569882, elektrickú okružnú pílu zn. Exol Premium, výrobného čísla 65877, 10 metrový predlžovací kábel oranžovej  farby, vŕtačku modrej farby nezisteného výrobného čísla, visiaci zámok a jednu fľašu alkoholu zn. Vodka o objeme  1 liter v celkovej hodnote 570,- €, čím takto svojím konaním spôsobil majiteľovi chaty XXXXX škodu poškodením zariadenia vo výške 30,- €.
	
Podľa § 217 ods. 1 Trestného poriadku, veta prvá, ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Dňa 14.01.2014 bolo vo veci vydané rozhodnutie podľa § 216 ods. 1 Trestného poriadku, právoplatné dňa 28.01.2014, ktorým bolo trestné stíhanie obv. ml. XXXXX podmienečne zastavené, pričom podľa § 216 ods. 2 Trestného poriadku bola obvinenému určená skúšobná doba v trvaní 2 rokov.

Obv. ml. XXXXX bola rozhodnutím prokurátora o podmienečnom zastavení trestného stíhania, počas skúšobnej doby, uložená podľa § 216 ods. 3 Trestného poriadku, s poukazom na ustanovenie § 51 ods. 4 písm. f) Trestného zákona, „per analogiam", povinnosť spočívajúcu v riadnom plnení si povinnej školskej dochádzky, kde obvinený ukončil povinnú školskú dochádzku k 31.08.2014, a teda táto samostatne posudzovaná ako podmienka vyslovenia osvedčenia sa obvineného posudzovaná nebola.

Skúšobná doba podmienečného zastavenia trestného stíhania uplynula dňa 28.01.2016.

Po uplynutí skúšobnej doby boli probačným a mediačným úradníkom Okresného súdu Prešov, v mediačnom konaní sp. zn. 2Pr/44/2016 vyžiadané správy o povesti obvineného z miesta bydliska, obvodného úradu a príslušného obvodného oddelenia policajného zboru a vo vzťahu k osobe obvineného bol zároveň aktualizovaný odpis registra trestov. Z týchto materiálov bolo zistené, že obvinený viedol počas skúšobnej doby podmienečného zastavenia trestného stíhania riadny život, kde žiadneho protiprávneho konania sa v skúšobnej dobe podmienečného zastavenia trestného stíhania nedopustil. 

	Vzhľadom na vyššie uvedené skutočnosti bolo potrebné rozhodnúť o tom, že sa obv. ml. XXXXX osvedčil v skúšobnej dobe podmienečného zastavenia trestného stíhania. 

Podľa § 217 ods. 4 Trestného poriadku poučujem obv. ml. XXXXX o tom, že po nadobudnutí právoplatnosti tohto rozhodnutia nastávajú účinky zastavenia trestného stíhania (§ 9 ods. 1 písm. e) Trestného poriadku). 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Jozef Kočan
prokurátor